User:Clairenamubiru/sandbox

LUGANDA PROJECT WORK BYA NAMUBIRU CLAIRE 15/U/21369 OKUSOMESA ABAYIZI EMBOOZI EYONGERA OKUNNYONNYOLA ERINNYA N'EBIKOLWA  NGA NEEYAMBISA AKAKODYO KO KUBINJAWAZA ABAYIZI NGA NKOZESA TEKINOLOGIYA WA               WATISAPU.

EMBOOZI EYONGERA OKUNNYONNYOLA ERINNYA. Emboozi eyongera okunnyonnyola erinnya kisobola okubeera ekigambo oba ebigambo ebirilana erinnya oba nakasigirwa okwongera okunnyonnyola oba okujjayo amakulu g' erinnya eriba mu mboozi.Emboozi eno esobola okubeera ey'ebigambo ebitono oba ebinji era etera okubeeramu nakongezalinnya.Emboozi ennyonnyola erinnya osobola okugikozesa ku linnya oba nakasigirwa ebeera mu sentensi.Okusingira ddala kyekyo ekibinja ky'ebigambo ekyongerezeddwa Ku linnya okunnyonnyola ebirikwatako era tewali kikolwa kirabikira mu sentensi yakikula kino. Eby'okulabirako: 1.Michael Rogers,omukuumi Ku lubalama lwa Smith,yakwata ababbi mukaaga. Wano omukuumi Ku lubalama lwa Smith yekoze nga emboozi ennyonnyola Michael Rogers. 2.Lebron Keiv,omuweereza Ku radio,abaana be basomera Bulaaya.Mu sentensi eyo omuweereza Ku radio yekoze nga emboozi ennyonnyola Lebron keiv.

EBIKKA BY'EMBOOZI ENNYONNYOLA ERINNYA. Tulina ebikka by'emboozi ennyonnyola erinnya bibiri era bye bino wammanga; 1.Emboozi ennyonnyola erinnya eggyayo amakulu n'obubaka mu sentensi.Eno emboozi ebeera ya mugaso mu sentensi era bwe bulamu amakulu n'obubaka bibeera tebivaayo bulungi era wano tetweyambisa kabonero kawummuza okugeza, Eyaliko meeya w'ekibuga Kampala Ssebaana Kizito afudde.Mu sentensi eyo Ssebaana Kizito yekooze nga emboozi ennyonnyola erinnya okuggyayo amakulu era sings tubeera tetugikozeseza kibeera tekimattiza bulungi kubanga abaliko ba meeya b'ekibuga Kampala bangi n'olwekyo etuggyirayo amakulu n'okutwawulira meeya afudde nti ye Ssebaana Kizito. 2.Emboozi ennyonnyola erinnya etalina bubaka bwa manyi bweggyayo. Emboozi eno me bweba teyeyambisiddwa mu sentensi tewali kikosebwa era sentensi esigala ewa amakulu wamu n'obubaka era singa emboozi tubeera tuggyitaddemu tweyambisa akabonero akawummuza.Okugeza; Ekibe ekimyufu,ekilojwa,buli lwe nkasoma nyumirwa nyo.Mu sentensi eyo ekilojwa y'emboozi ennyonnyola erinnya etalina bubaka bwa mannyi bweggyayo n'olwekyo tusobola obutagitekamu kyokka sentensi nesigala nga amakulu gavaayo bulungi. Eby'okwegezaamu 1.BarackObama,_______________,yasomera Ku Havard college. 2.December,____________,gwanguwa okugwako buli mwaka. Mukwano gwo asinga,____________,mulwadde nyo.

AMATEEKA AGAFUGA EMBOOZI ENNYONNYOLA ERINNYA. 1.Emboozi ennyonnyola erinnya okusingira ddala eddirira rinnya oba nakasigirwa kubanga omulimu gwayo omukulu kunnyonnyola rinnya mu sentensi okugeza; Toyota,emmotoka ya muwala wange ,emuweereza bulungi.My sentensi eyo emmotoka ya muwala wange y'emboozi ennyonnyola erinnya Toyota era egiddiridde. 2.Singa emboozi ennyonnyola erinnya okuggyayo amakulu mu sentensi ebeera yeyambisiddwa tetukozesa kabonero kawummuza mu sentensi okugeza; Eyaliko meeya wa Kampala Ssebaana Kizito afudde.Mu sentensi eyo tetweyambisiza kabonero kawummuza kubanga amakulu tugeetaga okuvaayo. 3.Singa emboozi ennyonnyola erinnya ekkomekerera sentensi tweyambisa akabonero k'ebanga (-) okusobola okukakasa ekyo ekyogerwako.Okugeza; Abaana b'ekibiina kyaffe baakyalira ekibuga ekikulu ekya Amerika - New york. 4.Emboozi ennyonnyola erinnya teteekebwamu kikolwa oba bikolwa newankubadde my sentensi kisoboka okulabibwamu naye mu mboozi ennyonnyola erinnya ekikolwa tekirina kubeeramu. 5. Emboozi ennyonnyola erinnya erina okuba nga erina obukwatane n'eryo erinnya eriri mu sentensi.Kwekugamba nga bikwatagana.

ENGERI EZ'ENJAWULO ZE TWEYAMBISAMU EMBOOZI ENNYONNYOLA ERINNYA. 1.Nga tuddingana erinnya. Okugeza; Obuwanguzi kirungi eri omuntu, obuwanguzi bukyusa enfuna y'omuntu wamu n'enyambala ye.Erinnya obuwanguzi lididdwamu Ku nkomerero wamu n'obubaka obwongeddwako era nekola ng'emboozi ennyonnyola. 2.Nga tulaga okugaana. okugeza; Abasomesa, si bazadde, be basinga okumala obudde n'abaana.si bazadde yekoze nga emboozi ennyonnyola erinnya era eraga okugaana. 3.Nga tweyambisa emboozi ezinnyonnyola erinnya eziwera. Okugeza; Margret, ye muwala wa Musoke, omwana asinga obulungi Ku ssomero, tayagala Kusoma. Ye muwala wa Musoke n'omwana asinga obulungi ku ssomero mboozi ezinnyonnyola erinnya Margret era zikozeseddwa nga ziwera wabula tusobola okuziyunga n'obugambo obuyunzi obutabuzabuza musomi. 4.Nga tummenya emboozi oba ebigambo ebinnyonnyola okugeza; Ebintu ebyetagibwa awakka - Amasowani, obwambe, ebikoppo n'ebirala.wano amasowani, obwambe, ebikoppo by'ebigambo ebinnyonnyola erinnya ebimmenyeddwa.

OKUNNYONNYOLA EBIKOLWA. Ekikolwa kye kigambo ekiyimirirawo olw'ekyo omukozi kyaba akola mu mboozi.okugeza; soma,yimba,zanya n'ebirala. EBIKA BY'EBIKOLWA. 1.EBIKOLWA EBYEMALA. Ebikolwa ebyemala byebyo ebisobola okuyimirirawo Ku lwakyo mu mboozi nebiwa amakulu.okugeza; zanya, dduka, yimba n'ebirala.Eby'okulabirako mu mboozi; 1.Omwana akaaba. 2.Omulenzi ayimba. Kyoka era ebikolwa ebyemala tubyawulamu emirundi ebbiri; 1.Ebyemala ebitetaaga kikolebwako okugeza; okwebaka, kaaba, seka n'ebirala. 2.Ebyemala ebyetaaga ekikolebwako mu mboozi okugeza; Susa, leeta,bba n'ebirala.

2.EBIKOLWA EBITEMALA. Ekikolwa kibaawo naye nga kirina ekikiyamba n'olwekyo emboozi okubaamu ekikolwa ekyekika kino erina okubaamu ekikolwa ekirala ekyemala.okugeza; sooka, lyoka, kaanda n'ebirala.Eby'okulabirako mu mboozi; 1.Omwana atera okuzukuka ekkiro. 2.Bakaanda kulinda nga buterere. 3.Elyooka nga neetonya netulaba ensisira bwezenkanya emyoyo.

AMATEEKA AGAFUGA EBIKOLWA. 1.Ekikolwa kyonna okubaawo Salina okubeerawo omukozi akola ekikolwa ekyo, omukozi ayinza okuba nga yeraga lwattu oba nga asigiddwa.Okugeza; Maama anaaba.Nga maama ye mukozi w'ekikolwa okunaaba. 2.Mu grammar w'oluganda omuntu akola ekikolwa ayitibwa mukozi so so muntu. 3.Ebikolwa ebitemala bisobola okukola mu mboozi ng'ebyemala singa biba bitekeddwa byokka mu mboozi. okugeza; Taata abeera Kampala.Ekikolwa beera kikoze nga ekyemala my mboozi kubanga kitekeddwa kyokka. 4.Ebikolwa bitambulira wamu n'ebiseera.Singa ekiseera kikyuka olwo nga n'ekikolwa kikyuka.Okugeza singa ekiseera kibeera ekiriwo olwo ne kikolwa kibeera mu buliwo ate ekiseera bwekiba ekiyise n'ekikolwa kibeera mu buyise. Eby'okwegezaamu. Mu mabanga agalekeddwawo jjuzaamu ebikolwa ebyemala. 1.Taata _____________. 2.Namusisi_____________. 3.Omulenzi ______________. Jjuzaamu ebikolwa ebitemala mu mboozi zino wammanga. 1.Omuwala a__________ okuzukuka emisana. 2.Twa_____________ kulinda nga buterere.

OBUZIBU BWE NSANGA NGA NSOMESA ABAYIZI BANGE. Nga omusomesa nsanga obuzibu bw'abayizi bange abamu obutajjukira oba okwerabira ebyo byembasomesa.Abayizi abamu beerabira mangu ebibasomeseddwa era ngenda okuddamu okubabuuza bye twasomyeko nga abamu tebakyabijjukira era nga balaga balinga abatabiwulirangako.Kino kireseewo okukendeza ku bwangu bwembadde nsomesezaako anti mbeera nina okusooka okuddako emabega buli lwengenda mu kibiina okusobola okubakkukiza bye twasoma oluwedde olwo basobole okukwasaganya n'ebyo byemba ngenda okusomesa kw'olwo. AKAKODYO. Okusobola okuvvunuka obuzibu buno ngenda kukozesa akakodyo ko kubinjawaza abayizi mu bibinja eby'enjawulo nga abeerabila amangu mbateeka nabo abalina obujjukizi Ku bibasomesebwa.Kino kinyamba mu ngeri nti abo abakuuma obujjukizi kw'ebyo ebibasomesebwa babeera bayamba kwabo abeerabira ebibasomesebwa olwo newabeerawo okuyambagana wamu n'okwejjukanya mu kusoma olwo okusoma ne kugenda mu maaso.